**Заповедни начин (А2 – Б1)**

1**. Направите императивни облик датих глагола (урадите исто и у 3. лицу мн.ожине)**

(а) Ви — прочитати (они прочитају) текст.

(б) Ви — урадити (они ураде) задатак.

(в) Ви — написати (они напишу) вежбу.

(г) Ти — додати (они додају) ми со.

(д) Ти — дати (они дају) ми новац.

(ђ) Ти — опрати (они оперу) руке.

(е) Ви — доћи (они дођу) сутра.

(ж) Ви — рећи (они реку) колико је сати.

(з) Ви — помоћи (они помогну) болесној деци.

(и) Ми — путовати (они путују) у Париз.

(ј) Ми — куповати (они купују) домаћу робу.

(к) Ми — слушати (они слушају) мудре савете.

**2. Направите императивни облик 3. лица истакнутих глагола помоћу нека.**

Желим да ми Петар дода со. - Нека ми Петар дода со.

(а). Желим да ми Тара каже колико је сати. Желим да мајка испече колач. Желим да дете опере руке. Желим да Зора дође сутра. Желим да Милан оде што пре. Желим да певач пева. Желим да оркестар свира.

(б) Да ли родитељи могу да Марији купе ауто? Да ли девојке могу да Петру скувају кафу? Да ли рођаци могу да Зори пошаљу писмо? Да ли пријатељи могу да Јовану поклоне кравату? Да ли гости могу да Нади покажу поклон? Да ли банкари могу да Петру дају новац? Да ли шефови могу да радницима повећају плату?

**3. Направите заповедни начин по једном од модела:**

Желим да ми дате новац. — Дајте ми новац! Жели да спава. — Нека спава!

Желимо сви да слушамо. — Слушајмо!

Желим да ми додате со. Желим да ми речете колико је сати. Желим да испечеш колач. Желим да оперете руке. Милан жели да дође сутра. Марија и Бранко желе да оду што пре. Желимо сви да певамо. Желимо сви да пијемо.

**4. Направите заповедни начин по једном од модела:**

Да ли могу да дам Милану новац? — Дај му новац. Да ли Милан може да узме новац? — Нека узме.

Да ли могу да Марији купим сат? Да ли могу да Петру скувам кафу? Да ли могу да Зори пошаљем писмо? Да ли могу да Јовану поклоним кравату? Да ли могу да Нади покажем твој поклон? Да ли Милан може да ми да новац? Да ли шеф може да ти повећа плату? Да ли студент може да ми помогне? Да ли можемо да помогнемо студенту?

**5. Замените свршени вид несвршеним као у примеру:**

Попуши цигарету!(пушити) — Не пуши! Немој да пушиш!

(а) Попиј мало ракије! (пити, они пију) —

(б) Реци лаж! (говорити, они говоре) —

(в) Купи пиле из увоза! (куповати, они купују) —

(г) Узмите мито! (узимати, они узимају) —

(д) Јавите се у поноћ! (јављати се, они се јављају) —

(ђ) Заборавите све! (заборављати, они заборављају) —

(е) Прекршите закон! (кршити, они крше) —

(ж) Упали светло! (палити, они пале) —

(з) Стави пеглу на сто! (стављати, они стављају) —

(и) Исеците лук! (сећи, они секу) —

(ј) Упрљајте руке! (прљати, они прљају) —

(к) Повећајте брзину! (повећавати, они повећавају) —

(л) Смањите брзину! (смањивати, они смањују) —

**6. Направите облике вокатива од истакнутих именица и облик императива од истакнутих глагола:**

(а) Замоли **Тару** да ти **дода** со. - Таро, додај ми со.

(б) Замоли **Петра** да ти **позајми** новац.

(в) Замоли **колегу** да ти **покаже** домаћи задатак.

(г) Замоли **колегиницу** да ти **да** уџбеник.

(д) Замоли **професора** да ти **објасни** правило.

(ђ) Замоли **Предрага** да ти **сипа** ракију.

(е) Замоли **Наду** да ти **скува** кафу.

(ж) Замоли **господина Лажетића** да **дође** у посету.

(з) Замоли госпођу Лажетић да **уђе** у собу.

(и) Замоли **даме и господу** да **слушају** музику.

(ј) Замоли **председника** да **потпише** указ.

(к) Замоли **сиромаха** да **буде** стрпљив.